Velkommen til Clash of the Cupcakes. Takk, DJ Sweet Treats.
Jeg har triste nyheter.
Vi skulle ha spesielle gjestedommere her i dag.
De legendariske danserne Jabbawockeez.
Men jeg kom hit i dag, og jeg så dem ikke.
Det der vil jeg ikke ha noe av.
Jeg vet ikke hva som skjedde.
HELE NUMMERET KAN SES PÅ CLASHOFTHECUPCAKES.COM
En stor applaus for Jabbawockeez! Vi er straks tilbake.
Flott innsats, Dev.
Det er et lite problem med det siste innslaget.
- Hva er det, Lawrence? - Jabbawockeez tar ikke av seg maskene.
De må ta av seg maskene for å smake på kakene.
Det står i kontrakten at de ikke gjør det. Noen burde ha lest det først.
Du. Det var du som booket dem.
Helvete. Seriøst?
Skal vi fordele skyld?
Vi burde være voksne og finne en løsning.
Hva om noen av dem danser foran,
og en av dem går bak et bord og spiser?
- Ser du hva som skjer når vi samarbeider? - Det var bare min idé.
Så nå er vi barnslige igjen.
Jeg forteller Wockeez om ideen vår.
- Hei, Dev. - Hei, Lisa, hva skjer?
- Skal bare friske opp litt. - Greit.
- Du er indisk, ikke sant? - Ja.
Jeg har en indisk venn du kanskje kjenner.
Skal du virkelig gjøre det der?
Du går ikke bort til hvite og sier: "Du er hvit, ikke sant..."
Han gikk på college med deg. Rohan?
Jeg kjenner faktisk ham. Min feil.
- Eneste gang det ikke var rasistisk. - Dev.
Én ting til.
Når vi avslutter, husk å si:
"Takk, Jabbawockeez, for at dere velsigner scenen!"
- Nei. - Du må. Det står i kontrakten.
Og si det med litt futt.
- Hvorfor har ingen lest kontrakten? - Jeg gjorde det.
Men ikke så nøye. Jeg overså et par ting.
- Herregud. - Faen.
Du stresser meg.
Må du rense tennene nå?
Ja! Jeg kødder ikke med plakk. Det er som termitter i tennene.
Han vil ikke jeg skal rense tennene.
EN ORIGINALSERIE FRA NETFLIX
PRESENTERER
Konkurransen er over, og tiden er inne for avgjørelsen.
Hva blir dommernes konklusjon?
Wockeez, tid for smakstesten.
SMAKSTEST DANSEVERSJON
Jabbawockeez har en regel mot å ta av seg maskene.
Derfor danser de seg gjennom smakingen.
Jeg vet ikke om det er en hemmelig identitet-greie,
men det virker ikke så farlig for meg.
Episoden varer en halvtime. Opp med farta.
Dere må bare smake på kakene.
Og dansen er ferdig. Endelig.
Hva blir dommen?
Vinneren er Jake's Cakes fra Henderson i Nevada
med Red Velvet Underground-cupcakes.
Takk for at dere så på.
Jeg heter Dev Shah. Dette var Clash of the Cupcakes.
Jeg vil også takke Jabbawockeez for at de velsignet scenen.
Ses neste gang. Vær søte.
- Overraskelse! Det er bare oss. - Herregud!
Hvordan kom dere inn?
- Det er ingen vakter. Vi gikk inn. - Det var veldig enkelt.
Takk for denne opplevelsen.
Vi trodde aldri vi ville se Wockeez på nært hold.
Vi er store Wockeeheads. Kan vi møte dem nå?
Vi er så gira.
Ja da.
Ja!
- Har dere øvd på det? - Ja.
Jeg tok med noen venner som ville hilse på.
Herregud. Det er Joe "Punkee" Larot,
Rynan "Kid Rainen" Paguio. Phil "Swagger Boy" Tayag.
- Hvordan vet du hvem som er hvem? - Ser det på bevegelsene.
Det var kanskje deres beste opptreden siden Billboard Music Awards i 2013.
Ja, enda bedre enn med Shaq på All-Star Game i 2009.
Jeg heter Arnold, dette er Brian.
Vi vet det strider mot reglene å prate,
men vi ville vise vår respekt med en JabbaBow.
Ja vel, hva faen...
Det holder. De må sikkert dra et sted for å danse.
Ha det bra.
- Virket jeg kul? - Du var kjempeflink.
Takk for at du ordnet møtet. Vil du spise middag senere?
Jeg kan ikke. Jeg skal spise med Jeff Pastore.
Selveste Jeff Pastore? TV-fyren? Chef Jeff?
Ja. Han er produsent for serien. Han er sjefen min.
Jeg elsker Jeff's Table.
Så du Vietnam-episoden? Den var Pho-nomenal.
Har noen sagt det før?
- Sikkert. - Jeg vet ikke. Den var ganske god.
Aldri hørt det.
Hva skal dere gjøre nå? Francesca og Pino er i byen.
- Bli med til Brooklyn Museum. - Jeg kan ikke.
Wockeez skal danse på barne-Foot Locker i Queens.
Vi må skaffe gode plasser.
- Arnie, du sperrer sikten for ungene. - Først til mølla...
Hei! Så fint å se deg! Jeg kan ikke tro at du er her!
Ikke jeg heller.
- Du er fortsatt italiensk. - Ja.
- Hvordan går det? - Bra.
- Hvor er kjæresten din, Mr. Pino? - Han måtte jobbe.
Han har et møte med en flisdistributør, så jeg er alene.
Fyren elsker fliser.
Hva synes du om New York?
Vet ikke helt.
- Det er så mye her. - Ja.
Skriv det på en T-skjorte.
Jeg mener det.
Jeg har gått rundt hele dagen og sett på bygningene. Sånn.
Jeg elsker det.
Det er så søtt.
Jeg må si deg noe. Jeg er veldig sulten.
Kan vi se hele museet på tre minutter, og så spise?
Hva betyr det?
Hvis du er flink, gir jeg deg en kjeks.
- Avtale. - Avtale.
Da går vi.
Hvordan går det med cupcake-serien?
Ikke verdens mest inspirerende jobb, men grei nok.
Kan jeg være ærlig?
Vær så god.
Bare kritiser serien.
Ok. Jeg skjønner det ikke. Hvorfor ser folk på serien?
Det er bare en serie med folk som spiser cupcakes.
Jeg vet ikke. Jeg er bare programleder.
Jeg sier navnet på deltakerne, og jeg kunngjør vinnerne på slutten.
Er det alt? Kan de ikke bare skrive det på skjermen?
Det gjør de, men jeg sier det med entusiasme.
- Det er viktig. - Vent.
Jeg vil høre det.
- Nå? - Ja, nå.
- Kom igjen, da. - Glem det.
Vi har ikke sånne serier i Italia. Vær så snill. Bare én gang.
Vær så snill. Vær så snill.
"Ta godt imot, fra Cleveland, Karen fra Karen's Confections!"
Det var fryktelig.
Det var dette jeg ville se.
Det heter The Dinner Party.
Kult.
Er det bare meg, eller ser alle ut som vaginaer?
Ja, det uttrykker at alle kvinner i historien
er blitt diskriminert bare fordi de har vagina.
Hun hadde en piano-vagina.
Jeg skal aldri gå på museum med deg mer.
Hvordan var daten her om kvelden?
Morsom. Jeg hadde en herlig kveld med en kvinne som het Priya.
Priya. Hvor traff du henne?
På en dating-app.
Hva er en dating-app?
Det er mobil-apper der du trykker på en knapp hvis du er interessert i noen,
og hvis de trykker på deg også, får man en match.
Så sender man hverandre meldinger og går på date.
- Virker fjernt når man sier det høyt. - Sprøtt.
Ja, men du treffer folk. Jeg hadde det hyggelig med Priya.
Fortell meg om kvelden med henne.
Vi gikk på vinbar, og så en takbar, og så kysset vi litt i drosjen.
Og så? Ringte du henne dagen etter?
Jeg sendte en melding den kvelden der det stod...
Søtt.
"Hei Priya, takk for en herlig kveld.
Jeg er sjalu på puten som får ligge mot fjeset ditt i kveld."
Fint, ikke sant?
Det er en fin melding!
Hvis du fikk den, ville du ikke sagt "så søtt"?
Nei, jeg ville sagt...
Priya sa: "La oss spise middag på torsdag."
Jeg har rett, du tar feil. Jeg vinner, du taper. Jeg går, ha det bra.
Jeg skal se mer på vaginaer.
Jeg skal møte Chef Jeff.
Han sitter her borte.
Her er han!
- Hei. - Kom.
Kom igjen, kompis!
- Står til? - Bra.
Beklager at det tok så lang tid å møte deg.
Ikke noe problem. Hyggelig.
Helt ærlig: Dette er min tredje middag i kveld.
- Mange middager. - Ikke min skyld.
Jeg dro til Shuko for å hilse på en venn, Nick.
Han bare: "Du må smake på tunfisken."
Det er så typisk.
Plutselig har jeg spist ti retter.
Så dro jeg til Casa Mono for å ta én drink med en venn.
Plutselig spiser jeg den beste paellaen jeg har smakt i år.
En sprø kveld.
Helt ærlig: Dette er min første middag.
Lunsjen var en kjedelig salat. Jeg spiste halvparten.
Så kastet jeg den i søpla.
- Det er sånn man gjør. - Med hilsen fra kjøkkensjefen:
Blekksprut pizzaiolo, carpaccio piemontese
og fersk mozzarella, laget her i restauranten.
Takk, Tim.
Det er noe galt med mozzarellaen.
Ja. Det var det jeg trodde. Nydelig. Jeg må ta en porsjon til.
- Skal bli. - Stans meg.
Stans meg. Middag nummer tre!
La oss få hjerteinfarkt i kveld.
Høres artig ut. Kanskje du faktisk får det!
Jeg elsker det.
Jeg hører at du har vært i Italia.
Er det sant?
Ja. Jeg bodde i Modena i noen måneder. Lærte å lage pasta.
Du tuller! Der tortellini in brodo kommer fra.
Vi var der med Jeff's Table.
- Tidenes beste episode! Sett den? - Ja.
Husker du scenen med gamlingen med hatten på kafeen?
Jeg så den ikke. Du var så ivrig, så jeg sa at jeg så den.
- Herlig! Jeg sender deg en lenke. - Greit.
Tim! Hvor blir det av mozzarellaen, for faen?
Bare tuller. Digger deg. Det mener jeg.
Jeg ber deg på neste grillfest. Du må komme.
Jeg skaffet ham jobben.
- Det er godt. - Ja.
Ja vel. Yndlingstaco i New York?
Los Tacos, Nr. 1, al pastor.
Er det sant? Jeg også, jeg elsker det stedet.
Vi er pastor-kompiser.
Vet du hvor jeg må ta deg med? El Fogon, Playa del Carmen i Mexico.
Se på dette. Se på den al pastoren.
- Ser godt ut. - Ja?
Har du noen gang fått stå av al pastor?
For det har jeg nå. Vel?
Jeg har ikke ereksjon, men det ser godt ut.
Jeg liker din iver.
Vi skal spise mye mat sammen. Jeg føler det på meg.
Hva gjør du på fredag?
Jeg har avskjedsmiddag. Du kan ta med en gjest.
Jeg kommer. Hvem reiser?
Jeg. Jeg skal ha en pop-up-middag ved Stonehenge.
Jeg skal på middag nr. fire med organisasjonen min, Jeff's Kids.
Elsker de ungene.
Ikke få hjerteinfarkt.
- Gi meg regningen. - Huset spanderer.
Helvete heller!
Det gjør de støtt. Takk ham fra meg.
Det glemte jeg nesten.
Jeg kjøpte den sjampanjen til deg.
- Det var ikke nødvendig. - Vi er jo pastor-kompiser.
- FaceTime meg. - Greit.
Fy søren.
Hei søten
Priya-date. Trenger råd!
Ja. Ring meg.
Forklar planen for meg.
Ja vel.
Begynner med drinker på PDT.
Flott. Elegante drinker. Det er bortgjemt og intimt. Elsker det.
- Har du vært på denne baren før? - Ja.
- Gode drinker, ikke sant? - Ja.
Hei. Med eller uten kullsyre?
- Med, takk. - Jeg tar uten.
Hvordan var dagen din?
Den var fin.
Vi hadde innspilling av Clash of the Cupcakes.
Vi hadde Jabbawockeez der denne uka.
Hvem er det?
De er noen folk som danser og har masker på.
De var veldig gode.
Kult.
Hvordan var dagen din?
Helt vanlig. Bare møter og slikt.
Greit.
- Du tok med kullsyre? - Ja.
Jeg liker best uten.
Noen ganger tar jeg kullsyrevann med sitron. Det er gøy.
Jeg liker uten også. Begge deler er godt.
Ja, det er det.
Hvor skal vi nå?
Jeg tenkte noe artig til middag. Grill, for eksempel.
- Ikke godkjent. - Hvorfor ikke?
Du får saus over hele ansiktet. Det ser ikke bra ut.
Godt poeng. Det er derfor vi har disse samtalene.
Hva med dette? Middag på Il Buco.
Perfetto. Pasta, bra.
Skal vi dele noen pastaer?
Jeg liker ikke å dele.
Jeg vil helst bestille selv, om det er greit.
Ja, selvsagt.
Men de oppfordrer folk til å dele. Er du sikker?
Ja. Jeg tar fisken.
Greit.
Ikke be om en bit av min.
Du kan få en bit.
Skal du noe gøy i helgen?
Jeg skal på Rangers-kamp. Liker du hockey?
Jeg vet om hockey.
Men jeg har aldri vært på kamp eller sett det på TV.
- Men jeg har hørt at det er gøy. - Det er gøy, ja.
Jeg vokste opp med å se på sport sammen med pappa.
Hva med deg? Ser du på sport?
Nei.
Takk.
Her bare gir de deg vann uten kullsyre. Uten å spørre. Interessant.
Ja.
Jeg liker at det ikke er isbiter i. Noen ganger blir vannet for kaldt.
Dette er en fin temperatur.
Drinker, middag. Jeg biter på kroken. Dra meg i land.
Etter middag bør vi ta en god drink hjemme hos meg.
Vent litt.
En kveldsdrink. Flott!
Arnie har en ømfintlig stortå. Vær forsiktig, ok?
Det er tredje gang jeg sier det. Beklager, kompis.
Takk for middagen. Den var flott.
- Ja! Fint sted. - Ja.
Vil du ta en drink hos meg?
Jeg tar taxi hjem. Jeg er litt sliten.
Men takk igjen.
Ja! Det var gøy!
Ja! Det var det.
- Ja vel. Ha det. - Ja vel. Ha det.
Faen! Det var ikke gøy i det hele tatt.
Hvordan gikk date nummer to med Priya?
Ikke bra. All praten var et slit.
Jeg tar henne ikke med på Chef Jeffs middag.
Gjør det. Hun er sexy, og du har ingen andre. Du er alene.
Men det blir en morsom kveld.
Jeg vil ta med en jeg får det moro med.
Kanskje jeg tar med mamma.
Er du en taper? Du kan ikke ta med moren din.
Det vil være kule folk der.
Dette er ikke Leo på Oscar-utdelingen. Du må ta med en date.
Alle jenter på mobilen min hater meg, eller jeg hater dem.
Hva med Jennifer Lopez?
Hvordan skulle det gå til?
Hun slo opp med Casper Smart, danseren.
Jeg kjenner barnepiken hennes. Og hun ser sikkert på Cupcakes.
Det tviler jeg på.
Så ta med Priya. Jeg er lei av dette problemet.
Kan du bli med meg og kjøpe støvsuger?
Nei, jeg drar hjem.
Vi snakker om deg, og når jeg trenger råd fra en venn, stikker du?
Greit, jeg blir med.
Nei, jeg er trøtt. Jeg tar en lur.
Fin leilighet.
Denne festen er så kul. Annerledes enn jeg trodde.
Hva trodde du?
Jeg vet ikke.
Hamburgere og jenter i bikini.
- Hvorfor trodde du det? - Det er USA.
Alle festene deres er sånn i reklamene.
- Det er sant. - Dev!
Hei, Ravi. Hva gjør du her?
En av investorene i Mumbai Muscle ba meg.
- Hei. Ravi. - Hei.
CFO og drømmeambassadør for Mumbai Muscle,
New Yorks beste Desi-eide, økologiske, GMO-frie, kikertbaserte protein.
Francesca, italiener, ingen firmaer.
Bra.
Hun så deg gjøre det.
Hvorfor går du med smoking?
Hvorfor gjør ikke du? Jeg trodde det var formelt.
- Er det ikke? - Nei.
- Et middagsselskap. Hvorfor leie smoking? - Jeg kjøpte den.
Det var alt de hadde igjen.
Jeg er altfor stivpyntet.
En fyr ga meg bilnøklene. Han trodde jeg jobbet her.
- Har dere flere hors d'oeuvres? - Jeg bare går i smoking.
- Jeg jobber ikke her. - Beklager.
Jeg må finne bileieren.
Si fra hvis noen snakker om å eie en Audi Q4.
- Greit. - Ok.
Venner, velkommen til Jeffs bord.
Jeg vil innlede kveldens måltid med et spørsmål.
Hvor er vi i kveld?
I leiligheten din!
Faen ta deg, Stewart. Det var et retorisk spørsmål.
Nei, vi er ikke i leiligheten min. Vi er blitt forflyttet
til Achandos åser,
dypt inne i Baskerland.
Jeg har sjekket værmeldingen,
og en tornado av iberiske smaker er på vei,
så søk dekning, folkens!
Takk for at dere kom. Hiv innpå!
Du, Dev...
- Hyggelig å se deg. - Står til?
Takk for at du kom. Hvem er dette?
- Francesca. Takk for at jeg fikk komme. - Jeff Pastore.
Hyggelig å hilse på deg. Gjør meg en tjeneste, dere.
Jeg vil dere skal putte dette i munnen.
Ok.
Si det første dere tenker på.
Nydelighet.
- Skinke. - Flott!
Ja vel. Ha det gøy. Jeg skal ta meg av gjestene.
Hva skjer?
Hva skjedde med smokingen din?
Jeg følte meg litt utilpass,
så jeg gjemte skjorten og jakken under vasken på badet.
Kunne ha hengt dem i skapet.
- Det tenkte jeg ikke på. - Jeg har dop-pennen min.
- Vil dere ha en blås før middag? - Gjerne.
Nei, jeg må være klar i hodet og drive nettverksbygging.
Se på mitt nye visittkort.
- Er det armen din? - Ja. Det...
Nei, det er Anushs. Ekte indisk biceps.
Han kan løfte 70 kilo.
Har du en muskelformet lommebok jeg kan ha det i?
Det er nok Ravi-tid. Kom.
- Kan jeg beholde det? - Ja.
E-postadressen min står der.
Trener dere?
Se nå. John.
Kan du sette ned maten og spille litt for oss? Kom igjen.
Må jeg synge for maten?
Han vinner én Oscar og tror han får alt gratis.
Bare tuller. Digger deg. Mener det.
Ja vel.
Jeg vil tilegne denne sangen til min gode venn
og kveldens vert, Chef Jeff.
- Kan jeg legge ut en video av det? - Nei. Gå vekk.
Hva med et bilde? Hva er emneknaggen til denne festen?
- Legg vekk mobilen. - Kult.
Lev i nuet. Det liker jeg.
Hva tror du den fyren der borte driver med?
Ser ut som yoga.
Han bare sitter på en rar måte.
Er det ikke det yoga er?
Nei, det er ikke bare det.
Merda, jeg tror den er tom.
Hva betyr merda?
Det betyr "faen". Det er et italiensk uttrykk.
Vi bruker det til å si "faen, den er tom".
Dere lærte meg ingen stygge ord da jeg bodde i Modena.
Du har rett. Jeg burde lære deg det.
Ok, leksjon én.
Figlio di puttana. Det betyr "horesønn".
Figlio di puttana!
Brutto cornuto.
- Hva betyr det? - Det betyr:
"Du er stygg, og ektefellen din er utro."
- Med bare to ord? - Ja.
- Når sa du det sist? - Aldri. Det er veldig stygt.
Jeg sier: "Li mortacci tua."
Hva betyr det?
"Faen ta deg og de døde familiemedlemmene dine."
Slemt.
Når jeg blir sint, sier jeg bare: "Hvorfor må du være sånn?"
- Du er ond. - Det er jeg ikke.
Jeg er ikke ond. Er jeg ond?
Nei, du er snill.
Jeg hadde glemt hvor gøy det er å være sammen med deg.
Jeg er bare sammen med Mario og nonna i butikken. Det er ikke det samme.
Han har mye finere kinn enn jeg har.
Gi deg, jeg mener det.
Jeg har savnet deg.
Jeg har det bra. Jeg har venner her.
Nei, jeg har savnet deg også.
Smak på denne. Den er nydelig.
Ja vel.
Den smaker føtter.
Du er sprø!
Vond. Unnskyld meg, Mr. Jeff,
kan du smake på denne vinen og si hva du synes?
- For mye gårdstun. Liker ikke. - Hva? Du er også sprø!
Ser du?
Jeg tar en annen vin, som ikke smaker hvite føtter.
Jeg likte den.
Jeg må si meg enig med kjæresten din.
Hun er bare en venn.
Virkelig?
Håper du på noe mer?
Nei, hun er sammen med en annen, Pino.
Pino?
Det vil ikke ende godt for deg.
- Hva? - Jeg ser det.
Jeg ser hvordan du ser på henne. Hele kvelden.
Pass deg, før du blir forelsket.
Tro meg. Jeg har vært der selv.
Jeg bryr meg om deg.
Jeg vil ikke at du skal få kjærlighetssorg.
Ok. Raskt spørsmål.
Hva er forskjellen på WC, toalett og do?
Det er det samme.
Ja, det vet jeg. Men hva bør jeg si for å være høflig?
På et fint sted?
Da sier du: "Unnskyld meg, hvor er driter'n?"
Det tror jeg ikke på. Det høres frekt ut.
Hotellet er like rundt hjørnet.
Takk.
For en kveld.
Jeg kan fortsatt ikke tro det.
New York, maten var fantastisk,
og John Legend spilte piano i rommet,
og jeg var også i rommet.
Ja, det var du.
Det er helt sprøtt.
Ingen kommer til å tro meg.
Jeg hadde det så gøy med deg i kveld.
Kan vi finne på noe sammen igjen?
- Ja, i morgen? - Ja!
Nei.
Jeg må et sted med Pino.
Og vi drar på søndag, så...
Neste gang. Ikke sant?
Ja.
- Ha det. - Ha det.
Du kan kjøre videre.
FRANCESCA Jeg er sjalu på den heldige puten i kveld.
Takk.
Tekst: Tonje Bjørkheim Nilsen